**Aiškinamasis raštas**

**PRIE SPRENDIMO PROJEKTO** „**DĖL klaipėdos miesto savivaldybės tarybos 2017 m. liepos 27 d. sprendimo Nr. T2-185 pakeitimo“**

**1. Sprendimo projekto esmė, tikslai ir uždaviniai.**

Šiuo sprendimu keičiamos Klaipėdos miesto tvarkymo ir švaros taisykles, siekiant kadmišrių komunalinių atliekų ir antrinių žaliavų surinkimo konteinerių stovėjimo vietas ir aikšteles prižiūrėtų atliekų turėtojai, kaip tai numatyta Klaipėdos miesto savivaldybės komunalinių atliekų tvarkymo taisyklėse.

**2. Projekto rengimo priežastys ir kuo remiantis parengtas sprendimo projektas.**

Švaros ir tvarkos viešose vietose užtikrinimas yra priskirtas savarankiškajai savivaldybių funkcijai, todėl savo veiklos teritorijoje užtikrindama šios savarankiškosios funkcijos vykdymą, savivaldybė privalo nustatyti atitinkamą teisinį režimą bei imtis konkrečių priemonių šiam tikslui pasiekti.

Taisyklės keičiamos atsižvelgiant į Klaipėdos miesto savivaldybės administracijos direktoriaus 2017-09-01 pavedimą Nr. ADR-30.

Vietos savivaldos įstatymo 18 straipsniu savivaldybės Tarybai priskirta teisė savo priimtus teisės aktus sustabdyti, pakeisti ar panaikinti.

**3. Kokių rezultatų laukiama.**

Patvirtinus taisyklių pakeitimus, tikimasi švaresnės ir tvarkingesnės aplinkos. Atsiranda didesnė galimybė nustatyti aplinkos teršėją/pažeidėją ir jį drausminti.

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikės.

**7. Galimos teigiamos ir neigiamos sprendimo priėmimo pasekmės.**

Teigiamos pasekmės:

Užtikrinama aplinkos tvarkymo kontrolė. Pagerinta aplinkos kokybė.

PRIDEDAMA. Klaipėdos miesto savivaldybės administracijos direktoriaus 2017-09-01 pavedimas Nr. ADR-30.

Miesto tvarkymo skyriaus vedėja Irena Šakalienė